Jógyakorlat – Hevesi-Czakó Rita
Téma: fenntarthatóság és művészet

1; Vízfesték készítése természetes alapanyagokból

Időtartam: 20-30 perc
Életkor: 10+ (főzés nélkül 7+)
Hozzávalók: 
1. egy csésze kukoricakeményítő
1. egy csésze liszt
1. két evőkanál só
1. három csésze víz
1. ételfesték vagy növényekből nyert pigmentek
A hozzávalókat keverjük össze egy tálban addig, amig joghurt állagú lesz. Ezután öntsük át egy lábasba és alacsony hőfokon főzzük addig, amíg elkezd besűrűsödni. Ezután öntsük szét ezt a festék alapot különböző tálkákba, vagy jégkockatartóba és keverjük hozzá a természetes színezékeket. 
Az így készült festék két hónapig eláll a hűtőben.

Természetes színezékek:
Piros: paszírozott paradicsom, eper, céklalé
Rózsaszín: lilakáposztalé citrommal, hibiszkusz
Sárga: sáfrány, virágszirmok (kamilla)
Narancs: kurkuma, curry, virágszirmok
Zöld: spenót, zöldtea por, petrezselyem
Kék: áfonya, fekete ribizli
Barna: kávé, kakaó
Fekete: dióhéj







2; Ragasztó (csiriz) készítése természetes alapanyagokból

Időtartam: 10 perc
Életkor: 10+ (főzés nélkül 7+)
Hozzávalók: 
· 1 csésze liszt
· ½ csésze víz
· 1/8 teáskanál só
A hozzávalókat keverjük össze egy edényben, majd közepes hőfokon főzzük a keveréket pár percig, míg híg puding állagú masszát kapunk. Ezzel kész is a ragasztó. Öntsük egy kisebb hőálló tálkákba, várjunk míg kissé kihűl és máris használható. Hűtőben egy hétig eláll.

3; Játék - Rajzold Picassó stílusban 

A játék lényege, hogy a játékosok dobókockával „összesorsolják” egy arc vagy figura különböző részeit (pl. szem, orr, haj, száj), majd ezekből egy furcsa, Picasso-stílusú portrét rajzolnak.
Időtartam: 15 perc
Életkor: 9+
A megadott táblázat alapján kell egy arcot rajzolni Picassó stílusában. Dobókockával dobunk és ez határozza meg, hogy melyik arcrészletet milyen elemmel kell megrajzolni.

Játszható csoportosan is!
Fejleszti:
· A finommotorikát
· A kreativitást, a tanulók megtapasztalják, hogy nincs olyan, hogy rossz rajz
· A vizuális megfigyelőképességet
· A döntéshozatalt, rugalmasságot
· Csapatba játszva a szociális készségeket
· Az önbizalmat


